CELEX: 32021D1220(01)
Language: mt
Date: 2021-11-23 00:00:00
Title: Deċiżjoni tal-Kunsill tat-23 ta’ Novembru 2021 li taħtar membru tal-Bord ta’ Ġestjoni tal-Awtorità Ewropea dwar is-Sigurtà fl-Ikel 2021/C 512 I/03

20.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 512/12
               
            
         DEĊIŻJONI TAL-KUNSILL
         tat-23 ta’ Novembru 2021
         li taħtar membru tal-Bord ta’ Ġestjoni tal-Awtorità Ewropea dwar is-Sigurtà fl-Ikel
         (2021/C 512 I/03)
         IL-KUNSILL TAL UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 25(1) tiegħu,
         Wara li kkunsidra l-lista ta’ kandidati ppreżentata lill-Kunsill mill-Kummissjoni Ewropea b’ittra datata l-14 ta’ Lulju 2021,
         Wara li kkunsidra l-fehmiet espressi mill-Parlament Ewropew b’ittra datata t-18 ta’ Ottubru 2021,
         Billi:
         
                     (1)
                  
                  
                     Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza tal-Awtorità Ewropea dwar is-Sigurtà fl-Ikel. Huwa wkoll indispensabbli li tiġi żgurata l-kooperazzjoni ta’ dik l-Awtorità mal-Istati Membri.
                  
               
                     (2)
                  
                  
                     L-Artikolu 25(1) tar-Regolament (KE) Nru 178/2002 jirrikjedi li erbgħa mill-membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel għandu jkollhom esperjenza f’organizzazzjonijiet li jirrappreżentaw il-konsumaturi u interessi oħra fil-katina alimentari. Il-mandat ta’ membru tal-Bord ta’ Ġestjoni tal-Awtorità Ewropea dwar is-Sigurtà fl-Ikel b’tali esperjenza skada fit-30 ta’ Ġunju 2021. Għalhekk, jenħtieġ li dak il-membru jiġi sostitwit minn membru ġdid li jkollu esperjenza f’organizzazzjonijiet li jirrappreżentaw il-konsumaturi jew interessi oħra fil-katina alimentari.
                  
               
                     (3)
                  
                  
                     Il-lista ta’ kandidati ppreżentata mill-Kummissjoni ġiet eżaminata bil-ħsieb li jinħatar il-membru l-ġdid tal-Bord ta’ Ġestjoni tal-Awtorità Ewropea dwar is-Sigurtà fl-Ikel abbażi tad-dokumentazzjoni pprovduta mill-Kummissjoni u fid-dawl tal-fehmiet espressi mill-Parlament Ewropew. L-għan huwa li jiġu żgurati l-ogħla standard ta’ kompetenza, firxa wiesgħa ta’ għarfien espert rilevanti u, b’konsistenza ma’ dawk, id-distribuzzjoni ġeografika l-aktar wiesgħa possibbli fi ħdan l-Unjoni.
                  
               
                     (4)
                  
                  
                     L-Artikolu 10(2) tar-Regolament (UE) 2019/1381 tal-Parlament Ewropew u tal-Kunsill (2) jipprevedi li l-mandat tal-membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel li huma fil-kariga fit-30 ta’ Ġunju 2022 ser jiskadi f’dik id-data. Għalhekk, jenħtieġ li l-pożizzjoni vakanti timtela għal mandat li jintemm fit-30 ta’ Ġunju 2022,
                  
               ADOTTA DIN ID-DEĊIŻJONI:
         
            Artikolu 1
            Is-Sa Marija CERJAK hija b’dan maħtura bħala membru tal-Bord ta’ Ġestjoni tal-Awtorità Ewropea dwar is-Sigurtà fl-Ikel għall-perijodu minn 23 ta’ Novembru 2021 sat-30 ta’ Ġunju 2022.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, 23 ta’ Novembru 2021.
            
               
                  Għall-Kunsill
               
               
                  Il-President
               
               G. DOVŽAN
            
         
         
            (1)  ĠU L 31, 1.2.2002, p. 1.
         
            (2)  Ir-Regolament (UE) 2019/1381 tal-Parlament Ewropew u tal-Kunsill tal-20 ta’ Ġunju 2019 dwar it-trasparenza u s-sostenibbiltà tal-valutazzjoni tar-riskju tal-UE fil-katina alimentari u li jemenda r-Regolamenti (KE) Nru 178/2002, (KE) Nru 1829/2003, (KE) Nru 1831/2003, (KE) Nru 2065/2003, (KE) Nru 1935/2004, (KE) Nru 1331/2008, (KE) Nru 1107/2009, (UE) 2015/2283 u d-Direttiva 2001/18/KE (ĠU L 231, 6.9.2019, p. 1).